 Dadkii hore ee wanaagsanaa ayaguba waxay darajada sare ku gaadheen waa samirka iyo dulqaadka, nabi Ayuub wuxuu u samray cudurkii hayey 18 sanadood, nabi Yacquub wuxuu usamray inuu wiilkiisa Yuusuf arko sanado badan, nabi Muuse wuxuu u samray reer banu Israaiil oo ah umada ugu dhibka badan, nabi Ciise isaguna wuxuu ahaa dadka ugu faqiirsan ee xilligiisii, halka nabigeena Muxamedna scw uu samraayey 21 sanadood oo uu dacwada uu dadka gaadhsiinayey, oo lagula dagaalamay oo la laayey saxaabadiisii, ehelkiisii iyo dadba cidii uu ugu jeclaa. 